Պատասխան - Առանց իմպուլսի հնարավոր չէ ակտիվ աշխատել: Այո, նպատակն այդ աշխատատեղերն ստեղծելն է, բայց առանց համապատասխան վերաբերմունքի, առանց հնարավոր ուժերը մոբիլիզացնելու դա հնարավոր չէ: Հետո սա բերեց նրան, որ օրենսդրական դաշտում որոշ խնդիրներ լուծենք, շատ ավելի ուշադիր սկսեցինք զբաղվել արտահանման խնդիրներով: Սա ուղղություն է: Դու հայտարարում ես, որ այսօր երկրի համար աշխատատեղերի խնդիրը գերակայություն է, եւ եթե հայտարարողը երկրի նախագահն է, ու հետեւողական է, նաեւ գործադիրի գործունեությունն ամբողջությամբ նպատակաուղղված է դառնում այդ խնդրի կարգավորմանը: Այո, ես հատուկ եմ դա արել եւ տեսնում եմ, որ այդ քայլի արդյունքներն այսօր արդեն երեւում են: Աշխատատեղերը կլինեն ոչ միայն արդյունաբերության բնագավառում, բավականին հետաքրքիր ծավալներ ունենք շինարարության մեջ, նաեւª ճանապարհաշինարարության, սպասարկման ոլորտներում: